Obecné  zastupiteľstvo v Zlatej Idke   na svojom 2.RZ /rokovaní/ dňa: 01.06.2012 v súlade s § 6 zákona SNR č. 369/1990 Zb. o obecnom zriadení v znení neskorších predpisov,  v súlade s § 72 ods. 2 zákona č. 448/2008  Z.z. o sociálnych službách  a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších  predpisov, ustanovuje:  

Všeobecne záväzné nariadenie Obce Zlatá Idka č.11/3/2012
o úhradách za poskytovanie sociálnych služieb
v pôsobnosti územnej samosprávy obce
(Nariadenie o úhradách za sociálne služby) 

Čl. I.
Všeobecné ustanovenia 
§ 1
Predmet úpravy 
Toto všeobecne záväzné nariadenie o úhradách za poskytovanie sociálnych služieb v pôsobnosti územnej samosprávy obce (ďalej len "nariadenie") upravuje spôsob určenia úhrady, výšky úhrady a spôsob platenia úhrady za sociálne služby v pôsobnosti územnej samosprávy obce,   a sú to:

a)	opatrovateľská služba v domácom prostredí,
b)	odľahčovacia služba.

§ 2
Okruh osôb, ktorým sa poskytujú sociálne služby

Sociálne služby v zmysle nariadenia možno poskytovať občanom v takomto poradí:

(1)	občanom s trvalým pobytom na území obce Zlatá Idka, 
(2)	občanom, ktorí nemajú trvalý pobyt na území obce Zlatá Idka, ale mesto alebo obec, v ktorej majú trvalý pobyt občanovi zabezpečila poskytovanie sociálnej služby v súlade s § 8 ods. 2 písm. c)  zákona  448/2008 Z.z . o sociálnych službách  a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších  predpisov (ďalej len zákon o sociálnych službách).
(3)	Opatrovateľom môže byť iba osoba, ktorá v zmysle zákona spĺňa podmienku vzdelania a v prípade ak je v riadnom pracovnom pomere u iného zamestnávateľa na 100%-tný úväzok, môže byť zamestnaná obcou maximálne na 50%- tný pracovný úväzok

§ 3
Povinnosť platiť úhradu za poskytované sociálne služby

(1) Občan je povinný platiť úhradu za poskytnutú sociálnu službu podľa príjmu a majetku 1). 

(2) Obec požaduje úhradu postupne od manžela, manželky, detí alebo rodičov, ak občan, ktorému sa poskytuje sociálna služba podľa § 1 nie je povinný platiť úhradu za sociálne služby uvedené v § 1 alebo platí len časť tejto úhrady.

(3) Od povinnosti uvedenej v ods. 2 sú oslobodené 
a) 	deti, ktorých výchovu žiadateľ o poskytovanie sociálnej služby nevykonával priamo (starostlivosť a výchova o ne bola z dôvodu nezáujmu  dlhodobo zabezpečovaná druhým rodičom, formou náhradnej rodinnej starostlivosti, resp. ústavnej výchovy)	
b) 	manžel, resp. manželka, s ktorým (-ou) žiadateľ o poskytovanie sociálnej služby v posledných 10 rokoch neviedol spoločnú domácnosť a nemal spoločný trvalý pobyt.	

(4) Ak občan, od ktorého sa požaduje úhrada za poskytnuté sociálne služby, neohlási výšku svojich príjmov a hodnotu majetku, resp. zmeny v rodinných a majetkových pomeroch, ktoré sú rozhodujúce na určenie úhrady za poskytnuté sociálne služby, úhrada za poskytovanú sociálnu službu občanovi bude stanovená vo výške skutočných nákladov vypočítaných z priemernej výšky bežných výdavkov vynaložených na zabezpečenie sociálnej služby  pre jedného občana v predchádzajúcom kalendárnom roku.

1)  § 72  Zákona č. 448/2008 Z.z. . o sociálnych službách  a o zmene a doplnení zákona č. 455/1991 Zb. o živnostenskom podnikaní (živnostenský zákon)v úplnom znení. 

Čl. II.
Spôsob určenia úhrady, výška úhrady a spôsob platenia úhrady
za opatrovateľskú službu v domácom prostredí 
§ 4
Určovanie úhrady za opatrovateľskú službu a 
výška úhrady za opatrovateľskú službu v domácom prostredí
(1) Úhrada za opatrovateľskú službu v kalendárnom mesiaci sa určí podľa rozsahu poskytovaných nevyhnutných životných úkonov, nevyhnutných prác v domácnosti a zabezpečenia kontaktu so spoločenským prostredím ako súčet  výšky úhrady za nevyhnutný životný úkon, nevyhnutnú prácu v domácnosti a zabezpečenie kontaktu so spoločenským prostredím v prepočte na 20 kalendárnych dní. 

(2) Úhradu za opatrovateľskú službu platí občan za kalendárny mesiac, v ktorom sa občanovi opatrovateľská služba poskytuje, najneskôr do 15. dňa nasledujúceho kalendárneho mesiaca doručenou poštovou poukážkou, alebo priamo do pokladne.

(3) Občanovi, ktorému sa poskytuje opatrovateľská služba, sa časť úhrady vráti alebo tento občan doplatí časť úhrady za opatrovateľskú službu podľa skutočného rozsahu poskytnutých nevyhnutných životných úkonov, nevyhnutných prác v domácnosti a foriem zabezpečenia kontaktu so spoločenským prostredím v kalendárnom mesiaci, najneskôr do konca nasledujúceho kalendárneho mesiaca. 

(4) Zoznam úkonov opatrovateľskej služby a výšku úhrad za opatrovateľskú službu upravuje príloha č. 1 tohto nariadenia, ktorá je jeho neoddeliteľnou súčasťou.

§ 5
Okruh osôb, ktorým nemožno poskytnúť opatrovateľskú službu

(1)   Opatrovateľskú službu nemožno poskytnúť fyzickej osobe,
a)	ktorej sa poskytuje celoročná pobytová sociálna služba,
b)	ktorá je opatrovaná fyzickou osobou, ktorej sa poskytuje peňažný príspevok na opatrovanie, podľa zákona č. 447/2008 Z.z. o peňažných príspevkoch na kompenzáciu  ťažkého zdravotného postihnutia a o zmene a doplnení niektorých zákonov (ďalej len zákon č. 447/2008 Z.z.), 	
c)	ktorej sa poskytuje peňažný príspevok na osobnú asistenciu, podľa zákona č. 447/2008 Z.z.  
d)	ktorej je nariadená karanténa pre podozrenie z nákazy prenosnou chorobou a pri ochorení touto nákazou.
	
(2)   Ustanovenie odseku 1. písm. b.) sa nepoužije ak
a)	sa fyzickej osobe vykonávajúcej opatrovanie  poskytuje ústavná zdravotná starostlivosť v zdravotníckom zariadení,
b)	sa fyzickej osobe vykonávajúcej opatrovanie poskytuje odľahčovacia služba,
c)	sa fyzickej osobe, ktorá je opatrovaná fyzickou osobou, ktorej sa poskytuje peňažný príspevok na opatrovanie podľa zákona č. 447/2008 Z.z.,  poskytuje opatrovateľská služba v rozsahu najviac 8 hodín  mesačne.

Čl. III.
Odľahčovacia  služba

§ 6
      Účel odľahčovacej služby, okruh osôb, ktorým sa poskytuje 
a spôsob poskytovania

(1) Odľahčovacia služba je podporná sociálna služba poskytovaná fyzickej osobe, ktorá opatruje inú fyzickú osobu s ťažkým zdravotným postihnutím podľa zákona č. 447/2008 Z.z., 

(2) Odľahčovacou službou sa poskytuje fyzickej osobe s ťažkým zdravotným postihnutím, odkázanej na opatrovanie inej fyzickej osoby, sociálna služba počas obdobia, v ktorom fyzická osoba, ktorá ju opatruje nemôže opatrovanie vykonávať.

(3)  Odľahčovacia služba sa poskytuje na celé dni, najviac 30 dní v kalendárnom roku.

(4) Odľahčovacia služba môže byť fyzickej osobe poskytovaná formou terénnej sociálnej služby.

(5) Podmienka odkázanosti fyzickej osoby s ťažkým zdravotným postihnutím, pre  účely poskytnutia odľahčovacej služby, je posudok  vydaný príslušným úradom práce, sociálnych vecí a rodiny.

(6) Podmienky poskytovania odľahčovacej služby, výšku a spôsob úhrady upravuje zmluva o poskytovaní sociálnej služby uzatvorená podľa § 74 zákona  o sociálnych službách.

§ 7
Výška úhrady za poskytovanú odľahčovaciu službu 

(1)   Prijímateľ  sociálnej služby je povinný platiť  úhradu za poskytovanú odľahčovaciu službu v sume určenej poskytovateľom  sociálnej služby, v súlade s týmto všeobecne záväzným nariadením.

(2)  V prípade, že odľahčovacia služba je fyzickej osobe poskytovaná formou opatrovateľskej služby v rozsahu maximálne 8 hodín denne, spôsob a výška úhrady sa určí podľa § 4  tohto všeobecne záväzného nariadenia.

(3)     Úhrada za odľahčovaciu službu, ktorá je poskytovaná fyzickej osobe formou opatrovateľskej služby v rozsahu vyššom ako 8 hodín denne sa zvyšuje o 1,30 €    za každú začatú hodinu nad rámec rozsahu 8 hodín denne.

(4)  Ak sa občanovi poskytuje odľahčovacia služba v priebehu kalendárneho roka prerušovane, tak, že zákonom stanovený počet 30 dní využíva postupne, za obdobie poskytovania odľahčovacej služby, ktoré trvá menej ako tri pracovné dni za sebou idúce, sa výška úhrady, vypočítaná podľa ods. 2 a 3  tohto paragrafu  zvyšuje o sumu 3,32 €  na deň.

Čl. IV
Záverečné ustanovenia 

§ 8
Zrušovacie ustanovenia

Zrušuje sa Všeobecne záväzné nariadenie obce Zlatá Idka   spôsobe určenia úhrady a výške úhrady  za poskytovanie opatrovateľskej služby,  schválené dňa 1.6.2012 Obecným zastupiteľstvom v Zlatej Idke  pod číslom 11/3/2012
§ 9
Účinnosť
Toto nariadenie nadobúda účinnosť dňa  16.06.2012 
                                                                                               Ing.Stanislav Rusnák  
                                                                                                  starosta obce
 Príloha č. 1
k všeobecne záväznému nariadeniu obce Zlatej Idke  č. 11/3/2012 
O úhradách za poskytovanie sociálnych služieb v pôsobnosti územnej samosprávy obce

Zoznam úkonov opatrovateľskej služby v domácnosti a výška úhrady
za poskytovanie opatrovateľskej služby v domácnosti

1.	sebaobslužné úkony

1.osobná hygiena, hygienická starostlivosť o jednotlivé časti tela - ruky   
    tvár, zuby nechty (holenie, česanie, odličovanie, strihanie nechtov ...)                                 

2. celkový kúpeľ – hygienická                                                                      
     starostlivosť o celé telo vo vani, v sprche s umytím vlasov

3. dovoz obeda – automobilom bez poskytnutia ďalších úkonov                
    opatrovateľskej služby                                                                             

4. donáška obeda                                                                                        

5. stravovanie a dodržiavanie pitného režimu – porciovanie stravy,           
    obsluha, kŕmenie a pomoc pri pití
6. vyprázdňovanie močového mechúra a hrubého čreva – sprievod na toaletu         a z toalety, pomoc pri vyzliekaní a obliekaní, účelná očista po toalete, podanie podložnej misy, močovej fľaše s ich následným očistením, ochrana osobnej bielizne pred znečistením ( nasadenie a výmena plienky)

7. obliekanie, vyzliekanie – výber oblečenia, obliekanie, obúvanie, vyzliekanie a vyzúvanie

8. mobilita, motorika – sprievod pri chôdzi, pomoc pri vstávaní z lôžka, pomoc pri líhaní na lôžko, polohovanie, pomoc pri manipulácii s predmetmi, obsluha a premiestňovanie predmetov dennej potreby

II. úkony starostlivosti o svoju domácnosť

1. nákup (v najbližšej obchodnej sieti)                                                        

2. príprava a varenie jedla                                                                           

3. ďalšie činnosti súvisiace s prevádzkou domácnosti                                

4. upratovanie:
4.1 kuchyňa, 1 izba a príslušenstvo                                                            
4.2 za každú ďalšiu izbu                                                                              
4.3 umývanie okien obojstranne                                                                  

5. pranie a žehlenie:
5.1 ručné pranie osobnej bielizne a záclon                                                    
5.2 pranie osobnej bielizne a záclon v mechanickej práčke                               
5.3 žehlenie                                                                                                    

6. donáška uhlia, donáška dreva, vynesenie popola, donáška vody,          
    kúrenie vo vykurovacích telesách a ich čistenie

III. základné sociálne aktivity

1.    sprievod
1.1. na lekárske vyšetrenie                                                                           
1.2. na vybavenie úradných záležitostí                                                        
1.3. do a zo školy, do a zo zamestnania                                                      
1.4. na kultúrne, telovýchovné a na iné verejné podujatie                           
1.5. prechádzka                                                                                            

2.  predčítanie pre fyzickú osobu, ktorá je nevidiaca, alebo                        
     prakticky nevidiaca najmä pri vybavovaní úradných záležitosti,
     úradnej  korešpondencie a pri nakupovaní

IV. Dohľad pri úkonoch sebaobsluhy, úkonoch starostlivosti o svoju domácnosť a pri vybavovaní základných sociálnych aktivít (ďalej len „dohľad“)

1.  potreba dohľadu v určenom čase                                                           
2.  potreba nepretržitého dohľadu                                                               

Sadzba úhrady za 1h poskytovania terénnej opatrovateľskej služby sa určuje vo výške 3,1 eur.